ཀླད་གཟེར་དང་གཟའ་ནད།མགོ་རླུང་སོགས་དང་ནོར་ཉེན་ཆེ།ཀླད་གཟེར་དང་མགོ་རླུང་།གཟའ་ནདསོགས་མགོ་བོ་ན་བ་དང་ལུས་ལ་ཚ་རྒྱས་པ།མུར་འགྲམ་གཟེར་ཞིང་ལྟག་ཁུང་ན་བ།གློ་བུར་དུ་སྐྱུགས་པ་ཡང་ཡང་ཤོར་བ་བཅས་ཀྱི་ནད་རྟགས་ཀྱི་ཆ་ནས་འདྲ་ན་ཡང་།ཀླད་གཟེར་ནི་ལྐོག་མ་བྲང་ལ་གཏུགས་ན་སྐད་ངན་འཆོར་བ།མིག་སྤྲིན་དམར་ལ་ཤ་ལྤགས་ཚ་དྲོད་ཆེ་བ་ཡིན།གཟའ་ནད་ནི་གོང་གསལ་ནད་རྟགས་གཞིར་བཞག་གི་སྟེང་མིག་འབྱེད་འཛུམ་དཀའ་བ།ཁ་ངོ་ཡོ་བ་དང་ཁ་ལྐུགས་པ།སྐབས་སྐབས་སུ་ཤེས་པ་འཆོལ་བ་དང་བརྗེད་ངེས་ཆེ་བ།ཚབས་ཆེ་ན་ཤེས་པ་ཉམས་ནས་དྲན་མེད་དུ་བརྒྱལ་བ་ཡིན།དེ་ཡང་སྤྱིར་བཏང་ཏུ་ཆུ་གཟའ་ཡིན་ན་མང་ཆེ་ཤས་གཞོགས་གཡོན་ལ་ཕོག་པ་དང་།མེ་གཟའ་ཡིན་ན་གཞོགས་གཡས་ལ་ཕོག་ནས་ཁྲག་གི་གནོན་ཤུགས་མཐོན་པོ་ཆགས་པ་སོགས་ཀྱི་ནད་རྟགས་མངོན་པས་གཙོ་བོ་སྨན་པ་རང་ཉིད་ཀྱི་བློ་དང་རིག་པའི་དཔྱོད་ནས་འཁྲུལ་སོ་བསལ་དགོས།